***РАЙОННА ИЗБИРАТЕЛНА КОМИСИЯ – ПАЗАРДЖИК***

***гр.Пазарджик,Бул.”България” №2,ет.2; тел: 034/ 44 55 69;***

***тел: 034/ 40 23 23; факс: 034 44 55 14 e-mail:*** ***rik13@cik.bg***

Приложение към

Решение № 222 - НС от 31.03.2023 г.

 **ОПЕРАТИВЕН ПЛАН**

за организацията на работата на РИК – Пазарджик в дните за окомплектоване на материалите по секции, деня преди изборите и деня за народни представители на 02.04.2023 г. и приемането на протоколите с резултатите от СИК и въвеждането им в Изчислителния пункт.

 (приет с Решение № 222 - НС от 31.03.2023 г.)

I. Окомплектоване на изборните материали по секции от РИК - Пазарджик и представители на общинските администрации.

Окомплектоването на изборните материали ще се осъществява по утвърден от съответните общини график.

II. Предаване на изборните материали по секции от РИК - Пазарджик и представители на общинските администрации на 01.04.2023 г.

Предаването на изборните книжа и материали по секции се осъществява по утвърден съответните общини график.

III. Изборен ден – 02.04.2023 г.

1.Районна избирателна комисия - Пазарджик работи в сградата на Общинска администрация – Пазарджик, находяща се на адрес: гр. Пазарджик, бул. ”България” №2,ет.2

Предоставените на РИК Пазарджик помещения на втори етаж са изолирани от останалите помещения на сградата с отделен достъп, охрана и комуникации.

2.За осъществяване на правомощията си РИК Пазарджик създава груписъгласноРешение № 9-НС/12.02.2023 г. в състав:

Цялостно представителство на комисията ще се осъществява от нейния Председател: Антони Върбев - съгласно Изборния кодекс

- организационно-техническа дейност на комисията, контрол, присъствия – Али Чешмеджиев

- протоколи и решения – Елена Попова, Боряна Дунгарова, Христина Ганчева

- връзки с обществеността – Антони Върбев;

- финансово-отчетна дейност – Али Чешмеджиев, Иванка Гатина

- входяща изходяща кореспонденция - Атанаска Гочева, Сашо Гешев

- регистри и архив – Юсуф Мехмедов, Лъчезар Минев,

- комплектоване, отговор на жалби и сигнали – Христо Вълков, Васил Стефанов, Янчо Дрянов

 Групите работят и заседават в заседателна зала /стъклена зала/, находяща се на етаж втори в сградата на Община Пазарджик.

Всички оперативни групи имат и следните допълнителни функции:

– в деня на изборите за народни представители получават и обобщават получената информация за избирателната активност от общините и информира ЦИК за хода на произвеждането на изборите в област Пазарджик;

– координира организационно-техническата работа в деня на изборите при приемане и отчитане резултатите от изборите и от гласуването .

**-** изработва график за дежурства на допълнително привлечените сътрудници към РИК за техническа помощ при приемането в изборния ден на информацията от СИК, книжата и материалите от СИК, както и за други дейности по решение на РИК.

Незабавно след откриване на изборния ден, но **не по-късно от 7:40 ч.** РИК въвежда в електронната платформа cik.is-bg.net информация открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове. В случай че не се публикува съответната информация в електронната платформа cik.is-bg.net, РИК изпраща информацията на имейл адрес cik@cik.bg

Веднага след приемане на решения за назначаване на членове на СИК на мястото на неявилите се членове РИК публикува решенията в електронната платформа.

3. Всички общински администрации събират и обобщават от СИК справка, съдържаща следните данни:

- избирателната активност, като посочват броя на гласувалите избиратели за всеки отделен вид избор

- РИК въвежда данните в електронната платформа

Информацията по т. 3 за броя на гласувалите избиратели се събира към:

– към 11:00 ч. и 16:00 ч. – броя на гласувалите избиратели за всеки отделен вид избор. Информацията се изпраща съответно до 11:30 ч. и 16:30 ч.

– до 20:30 ч. – информация за приключване на гласуването в изборния ден и за секциите, в които гласуването продължава след 20:00 ч, като до 21:00 часа подава окончателна информация за приключване на изборния ден на територията на РИК Пазарджик, се публикува на електронната платформа cik.is-bg.net, както и се подава до ЦИК.

Всяка събрана от общините информация, свързана с организационно-техническата подготовка, протичане на гласуването, включително и за избирателната активност, получена от общинските администрации и от областната администрация, се предоставя на РИК на електронния адрес: rik13@cik.bg

Информацията се подава по общини отделно.

IV.Приемане на протоколите с резултатите от СИК и въвеждането им в Изчислителния пункт.

РИК – Пазарджик, съвместно с областна администрация, организира следната схема за приемане на протоколите с резултатите от СИК и въвеждането им в Изчислителния пункт:

1. Пристигащите членове на СИК с изборните книжа и материали (торби и протоколи) се насочват към централен вход (фоайе) на зала маестро „Георги Атанасов” в сградата на Община Пазарджик.

2. При пристигането на членовете на СИК на входа на зала маестро „Георги Атанасов” в сградата на Община Пазарджик, същите получават номер.

3. Членовете на СИК с изборните книжа и материали се приканят от представители на областна администрация при спазване на противоепидемичните мерки по номер на пристигане за обработване на резултатите от протоколите от РИК и въвеждането им в ИП.

Управление на потока на прием на СИК се осъществява по съставен график от Областна администрация, като същият се съставя след приключване на изборния ден, в съответствие с докладваната готовност за отпътуване и очакваното време за пристигане и начало на приема на протоколите в РИК.

Под условието на докладвана готовност, графикът се съставя с оглед отстоянието на съответния общински център до областния център град Пазарджик и броя на СИК в съответната община.

Община Пазарджик, в която са съсредоточени близо 42% от общия брой СИК в областта, част от които на секции, находящи се в град Пазарджик, е първа при предаване на протоколите на СИК. До пристигане на първата от общините от областта извън общината областен център, входящият поток е изключително от СИК от общинския център. След пристигане на СИК от първата община, различна от община Пазарджик, входящият поток се формира и управлява в две части. Едната част е от СИК на община Пазарджик, пропорционално на остатъчния им дял в общия брой очаквани СИК, до преминаването им. Другата част е за СИК от последователно пристигащите по графика общини от областта.

4. За приемане на протоколите с резултатите на СИК, членовете се насочват към стълбите на втори етаж, където се проверяват протоколите от членовете на РИК Пазарджик..

5. РИК приема в коридорите на втори етаж във фоайето на зала „Маестро Георги Атанасов”. Работни места на РИК за приемане на протоколите с резултатите и въвеждането им в ИП – 13 бр. Когато член на РИК констатира съществени противоречия в протокола, чието отстраняване изисква повече време и създава затруднения на съответния член, същият предава протокола на СИК на представител на оперативната група за работа със сгрешени протоколи, която е в състав: Боряна Дунгарова, Елена Попова и Христина Ганчева.

6. След обработка на протокола с резултатите въвеждането му в ИП ще се извършва в ПЛЕНАРНА ЗАЛА, находяща се на втори етаж в Община Пазарджик.

7. Сканирането на протоколите ще се извършва в същата зала.

8. След сканиране на протоколите с резултатите от гласуването, същите ще бъдат разпластени в КМЕТСКА ЗАЛА, находяща се на втори етаж в Община Пазарджик .

В същата стая се предават от СИК и избирателните списъци.

9. След приемането на протоколите и въвеждането на данните членовете на СИК следва да напуснат сградата на общинска администрация по стъпалата надолу и през централния вход на Община Пазарджик.

Прогнозен час за приключване на работата на РИК по установяване на резултатите от изборите в изборен район 13 Пазарджишки 13.00 часа на 03.04.2023 г.

Прогнозен час за предаване на изборните книжа и материали от РИК 13 Пазарджик в ЦИК София е 17.00 часа.